**ΕΛΛΗΝΙΚΗ ΔΗΜΟΚΡΑΤΙΑ** Βλαχιώτη 23-9-2019

**ΝΟΜΟΣ ΛΑΚΩΝΙΑΣ**  Αριθ. Πρωτ: 14662

**ΔΗΜΟΣ ΕΥΡΩΤΑ**

Ταχ. Δ/νση: Βλαχιώτη Λακωνίας

Πληροφορίες: Δερτιλής Παν/της

Τηλ.: 27353 60251

Fax: 27350 29115

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**για την εκπόνηση της μελέτης**

**«Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου»**

Ο Δήμος Ευρώτα ενδιαφέρεται για την εκπόνηση της μελέτης με τίτλο «Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου», από ιδιώτη μελετητή, σύμφωνα με την αριθ. 22/2019 μελέτη (τεύχη ανάθεσης) που συντάχθηκε και θεωρήθηκε από την Δ/νση Περιβάλλοντος, Υπ. Δόμησης & Τ.Υ. του Δήμου Ευρώτα, προεκτιμώμενης αμοιβής 7.161,73 € περιλαμβανομένου ΦΠΑ 24%.

Η ανάθεση εκπόνησης της μελέτης, θα γίνει με τη διαδικασία της απευθείας ανάθεσης, του άρθρου 328 του Ν.4412/2016.

Οι ενδιαφερόμενοι οικονομικοί φορείς θα πρέπει να είναι κάτοχοι μελετητικού πτυχίου κατηγορίας 20 (Γεωλογικές, υδρογεωλογικές και γεωφυσικές μελέτες και έρευνες), σύμφωνα με τις διατάξεις του Π.Δ.71/2019.

**Με βάσει τα ανωτέρω, καλούνται οι ενδιαφερόμενοι οικονομικοί φορείς, μέχρι και την 01η Οκτωβρίου και ώρα 14:00, να υποβάλλουν έγγραφη προσφορά, στο πρωτόκολλο του Δήμου Ευρώτα (Σκάλα Λακωνίας, οδός Ι. Λιναρδάκου 5).**

Η οικονομική προσφορά θα είναι, με τη προσφορά ποσοστού ενιαίας έκπτωσης, στις τιμές των προεκτιμώμενων αμοιβών της αριθ. 22/2019 μελέτης.

Προσφορά μπορούν να υποβάλλουν:

Φυσικά ή νομικά πρόσωπα ή ενώσεις αυτών, που δραστηριοποιούνται στην εκπόνηση μελετών της κατηγορίας 20 (Γεωλογικές, υδρογεωλογικές και γεωφυσικές μελέτες και έρευνες) και που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

.

Οι προσφέροντες απαιτείται να είναι εγγεγραμμένοι στο σχετικό επαγγελματικό μητρώο που τηρείται στο κράτος εγκατάστασής τους. Οι προσφέροντες που είναι εγκατεστημένοι στην Ελλάδα απαιτείται να είναι εγγεγραμμένοι στα Μητρώα Μελετητών ή Γραφείων Μελετών στην κατηγορία μελετών 20 (Γεωλογικές, υδρογεωλογικές και γεωφυσικές μελέτες και έρευνες), όπως προβλέπεται στο Π.Δ.71/2019, ανάλογης δυναμικότητας με την προεκτιμώμενη αμοιβή της μελέτης. Οι προσφέροντες που είναι εγκατεστημένοι σε λοιπά κράτη μέλη της Ευρωπαϊκής Ένωσης απαιτείται να είναι εγγεγραμμένοι σε αντίστοιχα Μητρώα του Παραρτήματος XI του Προσαρτήματος Α΄ του ν. 4412/2016

Ο οικονομικός φορέας συμμετέχει είτε μεμονωμένα είτε ως μέλος ένωσης.

Οι ενώσεις οικονομικών φορέων συμμετέχουν υπό τους όρους των παρ. 2, 3 και 4 του άρθρου 19 και των παρ. 1 (ε) και 3 (β)του άρθρου 76 του ν. 4412/2016.

Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Σε περίπτωση που η ένωση αναδειχθεί ανάδοχος η νομική της μορφή πρέπει να είναι τέτοια που να εξασφαλίζεται η ύπαρξη ενός και μοναδικού φορολογικού μητρώου για την ένωση (πχ κοινοπραξία).

Οι ενδιαφερόμενοι οικονομικοί φορείς, μαζί με την οικονομική τους προσφορά, πρέπει να υποβάλλουν τα εξής δικαιολογητικά:

1. Βεβαίωση εγγραφής στα Μητρώα Μελετητών ή Γραφείων Μελετών στην κατηγορία μελετών 20 (Γεωλογικές, υδρογεωλογικές και γεωφυσικές μελέτες και έρευνες), όπως προβλέπεται στο Π.Δ.71/2019, ανάλογης δυναμικότητας με την προεκτιμώμενη αμοιβή της μελέτης.
2. Απόσπασμα ποινικού μητρώου, με ημερομηνία έκδοσης εντός του τελευταίου τριμήνου.
3. Αποδεικτικό ασφαλιστικής ενημερότητας από τους αρμόδιους ασφαλιστικούς φορείς, το οποίο πρέπει να είναι εν ισχύ κατά τον χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, πρέπει να έχει εκδοθεί έως τρεις (3) μήνες πριν από την υποβολή του.

Οι Έλληνες μελετητές - φυσικά πρόσωπα υποβάλλουν βεβαίωση του ΕΤΑΑ/ΤΣΜΕΔΕ ή άλλου τυχόν ασφαλιστικού οργανισμού, όπου είναι ασφαλισμένοι, για την κάλυψη κύριας και επικουρικής ασφάλισής τους.

Οι εγκατεστημένες στην Ελλάδα εταιρείες / Γραφεία Μελετών υποβάλλουν αποδεικτικό ασφαλιστικής ενημερότητας (κύριας και επικουρικής ασφάλισης) για το προσωπικό τους με σχέση εξαρτημένης εργασίας (ΤΣΜΕΔΕ για τους ασφαλισμένους – μέλη του ΤΕΕ, ΙΚΑ για το λοιπό προσωπικό)

1. Αποδεικτικό φορολογικής ενημερότητας από την αρμόδια αρχή του οικείου κράτους μέλους ή χώρας, το οποίο πρέπει να είναι εν ισχύ κατά τον χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, πρέπει να έχει εκδοθεί έως τρεις (3) μήνες πριν από την υποβολή του.

Οι Έλληνες μελετητές και Εταιρείες / Γραφεία Μελετών υποβάλλουν αποδεικτικό της αρμόδιας Δ.Ο.Υ.

1. Πιστοποιητικό ότι ο οικονομικός φορέας δεν τελεί υπό πτώχευση, παύση εργασιών, πτωχευτικό συμβιβασμό, αναγκαστική διαχείριση, δεν έχει υπαχθεί σε διαδικασία εξυγίανσης και δεν έχει τεθεί υπό εκκαθάριση που εκδίδεται από το αρμόδιο Πρωτοδικείο της έδρας του οικονομικού φορέα, με ημερομηνία έκδοσης εντός του τελευταίου τριμήνου. Οι μελετητές - φυσικά πρόσωπα δεν προσκομίζουν πιστοποιητικό περί μη θέσεως σε εκκαθάριση.
2. Υπεύθυνη Δήλωση του άρθρου 8 παρ. 4 του Ν. 1599/86, από το οποίο να προκύπτουν οι πράξεις επιβολής προστίμου που έχουν εκδοθεί, από τη Διεύθυνση Προγραμματισμού και Συντονισμού της Επιθεώρησης Εργασιακών Σχέσεων, σε βάρος του οικονομικού φορέα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς.
3. Υπεύθυνη Δήλωση του άρθρου 8 παρ. 4 του Ν. 1599/86 του προσφέροντος ότι δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του ν. 4412/2016.
4. Υπεύθυνη Δήλωση του άρθρου 8 παρ. 4 του Ν. 1599/86 του προσφέροντος ότι δεν έχει διαπράξει σοβαρό επαγγελματικό παράπτωμα.
5. Σε περίπτωση νομικού προσώπου, υποβάλλονται τα νομιμοποιητικά έγγραφα από τα οποία να προκύπτει η εξουσία υπογραφής του νομίμου εκπροσώπου

Επισυνάπτεται η αριθ. 22/2019 μελέτη (τεύχη ανάθεσης) με τίτλο «Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου», που συντάχθηκε και θεωρήθηκε από την Δ/νση Περιβάλλοντος, Υπ. Δόμησης & Τ.Υ. του Δήμου Ευρώτα.

**Ο ΑΝΤΙΔΗΜΑΡΧΟΣ**

**ΓΕΩΡΓΟΣΤΑΘΗΣ ΝΙΚΟΛΑΟΣ**

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΛΑΚΩΝΙΑΣ****ΔΗΜΟΣ ΕΥΡΩΤΑ****Δ/ΝΣΗ ΠΕΡ/ΝΤΟΣ, ΥΠ.ΔΟΜΗΣΗΣ****ΚΑΙ ΤΕΧΝΙΚΩΝ ΥΠΗΡΕΣΙΩΝ**  |  **Αρ. Μελέτης** : 22/2019 |

**ΜΕΛΕΤΗ**

**(ΤΕΥΧΗ ΑΝΑΘΕΣΗΣ)**

**Εκπόνηση γεωλογικής μελέτης**

**για ανόρυξη υδρευτικής γεώτρησης στη Τ.Κ. Λαγίου**

**Ιούνιος 2019**

**Συντάκτης** : Δερτιλής Παναγιώτης



|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΛΑΚΩΝΙΑΣ****ΔΗΜΟΣ ΕΥΡΩΤΑ****Δ/ΝΣΗ ΠΕΡ/ΝΤΟΣ, ΥΠ. ΔΟΜΗΣΗΣ****ΚΑΙ ΤΕΧΝΙΚΩΝ ΥΠΗΡΕΣΙΩΝ**  | **Μελέτη**: Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου**Αρ. Μελέτης** : 22/2019**CPV:** 71351820-7  (Υπηρεσίες ανίχνευσης υπόγειων υδάτων) |

**ΤΕΥΧΟΣ ΤΕΧΝΙΚΩΝ ΔΕΔΟΜΕΝΩΝ**

**Α. Εισαγωγή**

Η παρούσα αφορά την εκπόνηση υδρογεωλογικής μελέτης, για την εύρεση κατάλληλου σημείου για την ανόρυξη υδρευτικής γεώτρησης στη περιοχή της Τ.Κ. Λαγίου.

Επειδή δεν υπάρχει η δυνατότητα σύνταξης αυτής της μελέτης από την Υπηρεσία, καθότι δεν διαθέτει την ειδικότητα γεωλόγου, θα συνταχθεί από ιδιωτικό μελετητικό γραφείο (Γεωλογικές, υδρογεωλογικές και γεωφυσικές μελέτες και έρευνες – κατηγορία 20), σύμφωνα με τις προδιαγραφές που προβλέπονται για τις πιο πάνω κατηγορίες μελετών. Η μελέτη προεκτιμάται στο ποσό των 7.161,73 € συμπεριλαμβανομένου ΦΠΑ 24%, θα συνταχθεί από ιδιωτικά μελετητικά γραφεία και η εκπόνησή της διέπεται από τις διατάξεις του Ν.4412/2016.

Στον προϋπολογισμό οικ. έτους 2019 υπάρχει εγγεγραμμένη πίστωση στον Κ.Α. Εξόδων 63-7413.0002 με τίτλο «Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου» και ποσού 7.200,00 €.

**Β. Τεχνική περιγραφή**

Ο οικισμός Λαγίου και ο συνοικισμός Βαλτακίου υδρεύονται μέσω ενός εκτεταμένου, σε μήκος δικτύου, από τη δεξαμενή της Τ.Κ. Κροκεών (ΕΓΣΑ 369827-4083148). Η τελευταία τροφοδοτείται από τη πηγή «ΚΕΦΑΛΑΡΙ» (ΕΓΣΑ 372429-4085443), τη γεώτρηση στη θέση «ΠΑΝΑΓΙΑ» (ΕΓΣΑ 372259-4084450) και τη γεώτρηση στη θέση «ΜΑΡΜΑΡΟ» (ΕΓΣΑ 372602-4083200). Η δεξαμενή της Τ.Κ. Κροκεών τροφοδοτεί τη μεσοκίνηση της Τ.Κ. Λαγίου που βρίσκεται στη θέση με συντεταγμένες ΕΓΣΑ 373439-4077019, με υπόγειο αγωγό μήκους περίπου 8 χλμ. Εν συνεχεία η μεσοκίνηση Λαγίου τροφοδοτεί με ξεχωριστούς αγωγούς τη Δεξαμενή Λαγίου (ΕΓΣΑ 372413- 4076500) και τη δεξαμενή Βαλτακίου (ΕΓΣΑ 373904-4072901). Έως το 2012 τη μεσοκίνηση Λαγίου τροφοδοτούσε και η γεώτρηση Λαγίου (ΕΓΣΑ 373980-4077719) η οποία όμως αχρηστεύτηκε και πλέον δε μπορεί να συμβάλλει στην υδροδότηση των οικισμών Λαγίου και Βαλτακίου.

Η ανόρυξη νέας υδρευτικής γεώτρησης, για τη υδροδότηση των οικισμών Λαγίου και Βαλτακίου, κρίνεται αναγκαία, καθότι αφενός το νερό δεν επαρκεί, το καλοκαίρι, για τη πλήρη κάλυψη των αναγκών των οικισμών Κροκεών, Φάρου, Λαγίου και Βαλτακίου που υδροδοτεί η δεξαμενή της Τ.Κ. Κροκεών και αφετέρου το μεγάλο μήκος αγωγού τροφοδοσίας της μεσοκίνησης Λαγίου παρουσιάζει συχνές βλάβες του αγωγού με αποτέλεσμα την προβληματική υδροδότηση και τη συχνή διάθεση πιστώσεων για την απόφραξη του αγωγού.

**ΣΚΟΠΙΜΟΤΗΤΑ ΕΡΓΟΥ**

Η εκπόνηση της υδρογεωλογικής μελέτης είναι απαραίτητη για την υπόδειξη του πιθανού σημείου ύπαρξης υπόγειου νερού, ώστε ο Δήμος να προβεί στην ανόρυξη διερευνητικής γεώτρησης, η οποία είναι απαραίτητη για την ομαλή και συνεχή υδροδότηση της περιοχής.

**ΠΕΡΙΕΧΟΜΕΝΟ ΜΕΛΕΤΗΣ**

Η μελέτη θα εκπονηθεί σε ένα (1) στάδιο ως προς τη κατηγορία 20 των μελετών, ήτοι οριστική μελέτη και θα περιλαμβάνει τη σύνταξη υδρογεωλογικής μελέτης, με τη πραγματοποίηση όλων των απαραίτητων εργασιών, όπως τη σύνταξη χάρτη των προτεινόμενων έργων και επεμβάσεων σε κλίμακα 1:5.000 και τη σύνταξη υδρογεωλογικού χάρτη σε κλίμακα 1:50.000.

Ειδικότερα, περιλαμβάνεται:

* Σύνταξη Υδρογεωλογικού Χάρτη, με υπόβαθρο χάρτη από ΙΓΜΕ κλίμακας 1:50.000, με έκταση χαρτογράφησης περίπου 10 Km².
* Σύνταξη Χάρτης Προτεινόμενων Έργων και Επεμβάσεων, κλίμακας 1:5.000, με έκταση χαρτογράφησης περίπου 1 Km².
* Τεύχος υδρογεωλογικής μελέτης, που περιλαμβάνονται, η παρουσίαση και η ανάλυση όλων των στοιχείων των χαρτών, οι οποίοι συντάχθηκαν στα πλαίσια της μελέτης (υδρογεωλογικός χάρτης, ειδικοί θεματικοί και βοηθητικοί χάρτες), η αξιολόγηση των προ υπαρχουσών ερευνών και στοιχείων, η αξιολόγηση των ερευνητικών εργασιών, που υλοποιήθηκαν, οι υδρογεωλογικές συνθήκες, τεχνικά στοιχεία έργου-τεχνικές προδιαγραφές υδρογεώτρησης και συνοδών έργων τα συμπεράσματα και οι προτάσεις.

**ΤΕΥΧΟΣ ΠΡΟΕΚΤΙΜΗΣΗΣ ΑΜΟΙΒΗΣ**

1. **Γενικά**

Το Τεύχος Προεκτίμησης Αμοιβής συντάσσεται βάσει των οριζόμενων στην Απόφαση Υπουργού Υποδομών και Μεταφορών με αριθ. ΔΝΣγ/32129/ΦΝ 466 (ΦΕΚ 2519/Β/20-7-2017) «Έγκριση Κανονισμού Προεκτιμώμενων Αμοιβών μελετών και παροχής τεχνικών και λοιπών επιστημονικών υπηρεσιών κατά τη διαδικασία της παρ. 8δ του άρθρου 53 του Ν.4412/2016 (Α’ 147)».

* + ΤΜΗΜΑ Α: ΓΕΝΙΚΕΣ ΔΙΑΤΑΞΕΙΣ
	+ ΤΜΗΜΑ Β’: ΚΑΤΗΓΟΡΙΕΣ ΜΕΛΕΤΩΝ, ΚΕΦΑΛΑΙΟ Η’: ΓΕΩΛΟΓΙΚΕΣ ΕΡΕΥΝΕΣ ΚΑΙ

ΜΕΛΕΤΕΣ

Για όλες τις κατηγορίες μελετών η τιμή του συντελεστή (τκ) του Άρθρου ΓΕΝ – 3 του ως άνω Κανονισμού, λαμβάνεται ίση με 1,218, σύμφωνα με την Εγκύκλιο 3 του Υπουργείου Υποδομών και Μεταφορών με αριθ. πρωτ. ΔΝΣ/12546/ΦΝ439.6/19-3-2019.

1. **Προεκτίμηση αμοιβής**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **α/α** | **Άρθρο** | **Σύντομη Περιγραφή** | **Αναλυτική Περιγραφή** | **Υπολογισμός** | **κ1** | **Ε** | **τκ** | **Αμοιβή** |
| 1 | ΓΛΕ29 | Χάρτης προτεινόμενων έργων και επεμβάσεων | Περιλαμβάνει την ταξινόμηση των υδροφορέων ανάλογα με την καταλληλότητα και δυνατότητα εκμετάλλευσης, τις πιθανά προτεινόμενες θέσεις ή περιοχές ανόρυξης υδρογεωτρήσεων εκμετάλλευσης ή έρευνας υπόγειων νερών καθώς και τις οποιεσδήποτε επεμβάσεις διαχείρισης και προστασίας του υπόγειου υδατικού δυναμικού και των υδατικών πόρων συνολικά. | 30% Χ ΓΛΕ.1 (για κλίμακα 1:5.000) |  5280 |  1 |   |  1.584,00 €  |
| 2 | ΓΛΕ44 | Υδρογεωλογικός χάρτης | Ο χάρτης αυτός είναι ειδικός θεματικός χάρτης και δίδει παραστατικά τη συνολική εικόνα των υπόγειων νερών της περιοχής μελέτης. Περιέχει αντιπροσωπευτικά στοιχεία της διακίνησης, της υπόγειας αποθήκευσης, του χημικού χαρακτήρα και των επιδράσεων των υπόγειων νερών, όπως επίσης αντιπροσωπευτικά στοιχεία των γεωλογικών σχηματισμών που αποτελούν τους υδροφορείς των υπόγειων νερών.  | 30% Χ ΓΛΕ.1 (για κλίμακα 1:50.000) | 1850  |  10 |   |  2.209,49 €  |
|   |   | Α = Υποσύνολο (1+2) |   |   |   |   |   |  3.793,49 € |
| 3 | ΓΛΕ46 | Τεύχος υδρογεωλογικής μελέτης | Στην υδρογεωλογική έκθεση περιλαμβάνονται, η παρουσίαση και η ανάλυση όλων των στοιχείων των χαρτών, οι οποίοι συντάχθηκαν στα πλαίσια της μελέτης (υδρογεωλογικός χάρτης, ειδικοί θεματικοί και βοηθητικοί χάρτες), η αξιολόγηση των προυπαρχουσών ερευνών και στοιχείων, η αξιολόγηση των ερευνητικών εργασιών, που υλοποιήθηκαν, οι υδρογεωλογικές συνθήκες, τεχνικά στοιχεία έργου-τεχνικές προδιαγραφές υδρογεώτρησης και συνοδών έργων τα συμπεράσματα και οι προτάσεις. | 25% Χ Α |   |   |   |  948,37 €  |
|   |   | Σύνολο αμοιβής |   | Σ(1,2,3) |   |   |   | 4.741,86 €  |
|   |   | Τκ 2019 |   | Σ(1,2,3) \* τκ |   |   | 1,218 |  5.775,59 € |
| ΦΠΑ 24% | 1.386,14 € |
| **ΣΥΝΟΛΟ** | **7.161,73 €** |

**ΑΝΑΘΕΣΗ ΤΗΣ ΜΕΛΕΤΗΣ**

Για την ανάθεση εκπόνησης της μελέτης, ισχύουν τα κατωτέρω:

* Σύμφωνα με τη παρ. 3 του άρθρου 1 του Ν.4412.2016, όπως τροποποιήθηκε από την παρ. 1 του άρθρου 22 του Ν. 4441/2016, οι διατάξεις των άρθρων 326 έως 333 του Ν.4412/16 εφαρμόζονται αποκλειστικά στις συμβάσεις που υπάγονται στο πεδίο εφαρμογής του Βιβλίου ΙΙ.
* Δεν υφίσταται για τους αναθέτοντες φορείς που εμπίπτουν στο πεδίο εφαρμογής του Βιβλίου ΙΙ του Ν. 4412/2016, η υποχρέωση που προβλέπεται στην [παρ. 5 του άρθρου 118](http://www.eaadhsy.gr/n4412/n4412fulltextlinks.html#art118_5) του ν. 4412/2016, για την απευθείας ανάθεση δημοσίων συμβάσεων έργων, μελετών και παροχής τεχνικών και λοιπών συναφών υπηρεσιών.
* Στην περίπτωση που Δήμος δεν διαθέτει Δ.Ε.Υ.Α. και ασκεί ο ίδιος τη δραστηριότητα “ύδωρ”, όπως αυτή περιγράφεται στην παρ. 1 του [άρθρου 230](http://www.eaadhsy.gr/n4412/n4412fulltextlinks.html#art230) του ν. 4412/2016 αποτελεί ως προς τη δραστηριότητα αυτή αναθέτοντα φορέα. Κατά συνέπεια, για τις δημόσιες συμβάσεις που αφορούν τη δραστηριότητα αυτή, εφαρμοστέες είναι οι διατάξεις του [Βιβλίου ΙΙ](http://www.eaadhsy.gr/n4412/n4412fulltextlinks.html#book_II) του ν. 4412/2016.

Κατόπιν των ανωτέρω η ανάθεση εκπόνησης της μελέτης, θα γίνει με τη διαδικασία της απευθείας ανάθεσης, του άρθρου 328 του Ν.4412/2016, καθότι η εκτιμώμενη δαπάνη εκπόνησής της, είναι κατώτερη των 20.000,00 €.

Σύμφωνα με τη παρ. 2 του άρθρου 328, η απευθείας ανάθεση διενεργείται από την αρμόδια υπηρεσία του αναθέτοντος φορέα, χωρίς να απαιτείται η συγκρότηση γνωμοδοτικού συλλογικού οργάνου για το σκοπό αυτό.

Επομένως η ανάθεση εκπόνησης της παρούσας μελέτης θα πραγματοποιηθεί με Απόφαση Δημάρχου.

**ΙΣΧΥΟΥΣΕΣ ΔΙΑΤΑΞΕΙΣ**

Η εκπόνηση της παρούσης μελέτης διέπεται από τις παρακάτω διατάξεις:

α.- Ν. 4412/16 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»

β.- Το π.δ. 696/1974 “Περί αμοιβών μηχανικών δια σύνταξιν μελετών, επίβλεψιν, παραλαβήν κλπ Συγκοινωνιακών, Υδραυλικών και Κτιριακών Εργων , ως και Τοπογραφικών, Κτηματογραφικών και Χαρτογραφικών Εργασιών και σχετικών τεχνικών προδιαγραφών μελετών” (Α' 301), όπως ισχύει, ως προς το μέρος Β΄ (Προδιαγραφές) και ως συγκριτικό στοιχείο για τη προεκτίμηση αμοιβών μελετών που δεν καλύπτονται από τον Κανονισμό αμοιβών

γ.- Το Π.Δ. 3426/2006 «Δημοτικός και Κοινοτικός Κώδικας»

δ.-Το Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης» (ΦΕΚ 87/Α/7.06.2010)

ε.- Την Απόφαση Υπουργού Υποδομών και Μεταφορών με αριθ. ΔΝΣγ/32129/ΦΝ 466 (ΦΕΚ 2519/Β/20-7-2017) «Έγκριση Κανονισμού Προεκτιμώμενων Αμοιβών μελετών και παροχής τεχνικών και λοιπών επιστημονικών υπηρεσιών κατά τη διαδικασία της παρ. 8δ του άρθρου 53 του Ν.4412/2016 (Α’ 147)»

ζ.- Γενικά όλες οι ισχύουσες Διατάξεις και Νόμους που αφορούν τη σύνταξη μελετών του Δημοσίου και δεν αναφέρονται πιο πάνω.

|  |  |
| --- | --- |
| **Βλαχιώτη, 11 / 6 / 2019****Ο Συντάξας****Δερτιλής Παναγιώτης****Μηχ/γος Μηχ/κός** | **ΘΕΩΡΗΘΗΚΕ****Βλαχιώτη, 11 / 6 / 2019****Ο αναπληρωτής Προϊστάμενος****Δ/νσης Περιβάλλοντος,****Υπ. Δόμησης & Τ.Υ.** **Δερτιλής Παναγιώτης****Μηχ/γος Μηχ/κός** |



|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΛΑΚΩΝΙΑΣ****ΔΗΜΟΣ ΕΥΡΩΤΑ****Δ/ΝΣΗ ΠΕΡ/ΝΤΟΣ, ΥΠ. ΔΟΜΗΣΗΣ****ΚΑΙ ΤΕΧΝΙΚΩΝ ΥΠΗΡΕΣΙΩΝ**  | **Μελέτη**: Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου**Αρ. Μελέτης** : 22/2019**CPV:** 71351820-7  (Υπηρεσίες ανίχνευσης υπόγειων υδάτων) |

**ΣΥΓΓΡΑΦΗ ΥΠΟΧΡΕΩΣΕΩΝ**

**Άρθρο 1: Αντικείμενο της Συγγραφής Υποχρεώσεων**

Το παρόν τεύχος αφορά τους γενικούς και ειδικούς όρους της εκπόνησης της Μελέτης «Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου».

**Άρθρο 2: Ισχύουσες Διατάξεις**

Η εκπόνηση της παρούσας μελέτης διέπεται από τις διατάξεις:

α.- Ν. 4412/16 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)».

β.- Το Π.Δ. 696/1974 “Περί αμοιβών μηχανικών δια σύνταξιν μελετών, επίβλεψιν, παραλαβήν κλπ Συγκοινωνιακών, Υδραυλικών και Κτιριακών Εργων , ως και Τοπογραφικών, Κτηματογραφικών και Χαρτογραφικών Εργασιών και σχετικών τεχνικών προδιαγραφών μελετών” (Α' 301), όπως ισχύει, ως προς το μέρος Β΄ (Προδιαγραφές) και ως συγκριτικό στοιχείο για τη προεκτίμηση αμοιβών μελετών που δεν καλύπτονται από τον Κανονισμό αμοιβών.

γ.- Το Π.Δ. 3426/2006 «Δημοτικός και Κοινοτικός Κώδικας».

δ.-Το Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης» (ΦΕΚ 87/Α/7.06.2010).

ε.- Την Απόφαση Υπουργού Υποδομών και Μεταφορών με αριθ. ΔΝΣγ/32129/ΦΝ 466 (ΦΕΚ 2519/Β/20-7-2017) «Έγκριση Κανονισμού Προεκτιμώμενων Αμοιβών μελετών και παροχής τεχνικών και λοιπών επιστημονικών υπηρεσιών κατά τη διαδικασία της παρ. 8δ του άρθρου 53 του Ν.4412/2016 (Α’ 147)».

ζ.- Γενικά όλες οι ισχύουσες Διατάξεις και Νόμους που αφορούν τη σύνταξη μελετών του Δημοσίου και δεν αναφέρονται πιο πάνω.

**Άρθρο 3: Στοιχεία της Σύμβασης**

Στοιχεία της σύμβασης είναι:

1.- Η σύμβαση της Μελέτης.

2.- Η απόφαση ανάθεσης εκπόνησης της Μελέτης.

3.- Η Συγγραφή Υποχρεώσεων.

4.- Τεχνικές Προδιαγραφές μελετών.

Τα ανωτέρω στοιχεία της σύμβασης αλληλοσυμπληρώνονται και ισχύουν με τη σειρά που έχουν τεθεί.

**Άρθρο 4: Αντικείμενο της Μελέτης**

Η μελέτη αυτή αφορά τη σύνταξη της μελέτης με τον τίτλο «Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου».

Τα ακριβή όρια κάθε παρέμβασης θα καθοριστούν από την εποπτεύουσα τη μελέτη υπηρεσία, με τη σύμφωνη γνώμη του εργοδότη.

**Άρθρο 5: Περιεχόμενο της Μελέτης**

Η μελέτη θα εκπονηθεί σε ένα (1) στάδιο και αφορά την εύρεση κατάλληλων σημείων για την ανόρυξη υδρευτικής γεώτρησης.

Η μελέτη θα εκπονηθεί σε ένα (1) στάδιο ως προς τη κατηγορία 20 των μελετών, ήτοι οριστική μελέτη και θα περιλαμβάνει τη σύνταξη υδρογεωλογικής μελέτης, με τη πραγματοποίηση όλων των απαραίτητων εργασιών, όπως τη σύνταξη χάρτη των προτεινόμενων έργων και επεμβάσεων σε κλίμακα 1:5.000 και τη σύνταξη υδρογεωλογικού χάρτη σε κλίμακα 1:50.000.

Ειδικότερα, περιλαμβάνεται:

* Σύνταξη Υδρογεωλογικού Χάρτη, με υπόβαθρο χάρτη από ΙΓΜΕ κλίμακας 1:50.000, με έκταση χαρτογράφησης περίπου 10 Km².
* Σύνταξη Χάρτης Προτεινόμενων Έργων και Επεμβάσεων, κλίμακας 1:5.000, με έκταση χαρτογράφησης περίπου 1 Km².
* Τεύχος υδρογεωλογικής μελέτης, που περιλαμβάνονται, η παρουσίαση και η ανάλυση όλων των στοιχείων των χαρτών, οι οποίοι συντάχθηκαν στα πλαίσια της μελέτης (υδρογεωλογικός χάρτης, ειδικοί θεματικοί και βοηθητικοί χάρτες), η αξιολόγηση των προ υπαρχουσών ερευνών και στοιχείων, η αξιολόγηση των ερευνητικών εργασιών, που υλοποιήθηκαν, οι υδρογεωλογικές συνθήκες, τεχνικά στοιχεία έργου-τεχνικές προδιαγραφές υδρογεώτρησης και συνοδών έργων τα συμπεράσματα και οι προτάσεις.

Η μελέτη θα παραδοθεί σε ΕΞΙ (6) αντίγραφα καθώς και σε ηλεκτρονική μορφή.

Γενικότερα η μελέτη θα συνταχθεί σύμφωνα με τις ισχύουσες διατάξεις – κανονισμούς - προδιαγραφές περί εκπονήσεως σχετικών μελετών.

**Άρθρο 6: Προθεσμία εκπόνησης και υποβολής της μελέτης - Χρονοδιάγραμμα**

Η μελέτη θα εκπονηθεί σε 1 φάση. Ο συνολικός χρόνος εκπόνησης της μελέτης ορίζεται σε ΕΞΗΝΤΑ (60) ημερολογιακές ημέρες. Με την υπογραφή του συμφωνητικού αρχίζουν οι προθεσμίες της σύμβασης.

Στον πιο πάνω χρόνο δεν περιλαμβάνονται οι χρόνοι ελέγχου παραλαβής και έγκρισης από την Υπηρεσία.

Ο χρόνος έναρξης και λήξης κάθε φάσης της μελέτης βεβαιώνεται εγγράφως από την εποπτεύουσα τη μελέτη Υπηρεσία.

Η εντολή έναρξης της πρώτης φάσης ταυτίζεται με την υπογραφή της σύμβασης.

Ο ανάδοχος υποβάλλει, εντός ΕΠΤΑ (7) ημερών από την υπογραφή της, χρονοδιάγραμμα εκπόνησης της μελέτης, γραμμικό κατ’ ελάχιστον, αναλόγως με τις απαιτήσεις των συμβατικών τευχών. Το χρονοδιάγραμμα αποτυπώνει την πρόταση του αναδόχου για τη χρονική ανάπτυξη των σταδίων όλων των επί μέρους μελετών, τις χρονικές τους αλληλουχίες και επαλληλίες και τον προσφορότερο, κατά την κρίση του, χρονικό επιμερισμό του επιπρόσθετου χρόνου για τη διαμόρφωση της βέλτιστης δυνατής κρίσιμης διαδρομής και εγκρίνεται από τη Διευθύνουσα Υπηρεσία.

Οι προθεσμίες μπορούν να παρατείνονται με απόφαση της Προϊσταμένης Αρχής, ύστερα από αίτηση του αναδόχου που υποβάλλεται τουλάχιστον δέκα πέντε (15) ημέρες πριν από τη λήξη τους ή και με πρωτοβουλία της Διευθύνουσας Υπηρεσίας, εφόσον οι καθυστερήσεις περί την εκτέλεση της σύμβασης δεν οφείλονται σε αποκλειστική υπαιτιότητα του αναδόχου. Αν η καθυστέρηση αφορά σε υπέρβαση και του καθαρού χρόνου απαιτείται πέραν της αίτησης ή συναίνεσης του αναδόχου και γνώμη του αρμόδιου τεχνικού συμβουλίου.

**Άρθρο 7: Αμοιβή μελέτης και τρόπος καταβολής της – Ποινικές Ρήτρες**

7.1. Η αμοιβή της μελέτης προεκτιμάται στο ποσό των 7.161,73 € με Φ.Π.Α. Η συμβατική αμοιβή θα καταβληθεί στον Ανάδοχο–Μελετητή με έκδοση σχετικής πιστοποίησης από αυτόν, αρμόδια ελεγμένης και θεωρημένης από την Τεχνική Υπηρεσία και έκδοση χρηματικού εντάλματος από το Δήμο.

Ο Ανάδοχος συντάσσει λογαριασμό ανακεφαλαιωτικά. Οι πληρωμές στον ανάδοχο ενεργούνται σύμφωνα με τις διατάξεις του άρθρου 187 του Ν.4412/2016 και τις σχετικές εγκυκλίους.

Σε κάθε λογαριασμό του αναδόχου, μεταξύ άλλων, πρέπει να περιλαμβάνονται με φροντίδα του, πίνακας αμοιβής αιτιολογημένος, με αναδρομή στις σχετικές διατάξεις περί αμοιβής, ανακεφαλαιωτική επιμέτρηση των εργασιών που εκτελέστηκαν και πιστοποιούνται.

Σε περίπτωση καθυστέρησης της μελέτης, επιβάλλονται εις βάρος του Αναδόχου ποινικές ρήτρες που αναλυτικά περιγράφονται και καθορίζονται στο άρθρο 185 του Ν. 4412/05.

7.2. Η παραπάνω αμοιβή καλύπτει όλες τις απαιτήσεις του αναδόχου για την εκτέλεση της σύμβασης (αμοιβές συνεργατών, συμβούλων και γενικά κάθε φύσης έξοδα για την ολοκλήρωση της μελέτης).

7.3. Η πληρωμή της μελέτης θα γίνει από επιχορηγήσεις των ΟΤΑ για εκτέλεση έργων από τους ΟΤΑ της χώρας για την αντιμετώπιση της λειψυδρίας του Δήμου (5.000,00 €) και από ιδίους πόρους.

**Άρθρο 8: Ανάδοχος**

Ο ανάδοχος μελετητής θα πρέπει να είναι κάτοχος μελετητικού πτυχίου στην κατηγορία 20 (Γεωλογικές, υδρογεωλογικές και γεωφυσικές μελέτες και έρευνες).

**Άρθρο 9: Έλεγχος, έγκριση και παραλαβή της μελέτης**

9.1. Η διοίκηση της σύμβασης, η παρακολούθηση και ο έλεγχος της ασκούνται από την αρμόδια τεχνική υπηρεσία του εργοδότη (Διευθύνουσα Υπηρεσία) και αποσκοπούν στην πιστή εκπλήρωση των όρων της σύμβασης από τον ανάδοχο και στην εκπόνηση της μελέτης, κατά τους κανόνες της τέχνης και της επιστήμης. Η επίβλεψη της εκτέλεσης της σύμβασης δεν αίρει, ούτε μειώνει τις νόμιμες και συμβατικές ευθύνες του αναδόχου.

9.2. Η Διευθύνουσα Υπηρεσία ορίζει ως επιβλέποντες έναν ή περισσότερους υπαλλήλους της, κατόχους τίτλου σπουδών ανώτατου εκπαιδευτικού ιδρύματος του πανεπιστημιακού τομέα, που έχουν την τεχνική δυνατότητα να επιβλέψουν τη σύμβαση, λαμβάνοντας υπόψη τη στελέχωση, τις ανάγκες της και τις εν γένει δυσχέρειες της επίβλεψης.

9.2. Η έγκριση και παραλαβή της μελέτης διενεργούνται σύμφωνα με το άρθρο 189 του Ν.4412/2016.

**Άρθρο 10: Φόροι – Κρατήσεις υπέρ τρίτων - χαρτόσημο**

Οι πληρωμές στον ανάδοχο υπόκεινται στις εκάστοτε ισχύουσες διατάξεις περί προεισπράξεως, καταβολής φόρου και νόμιμες κρατήσεις υπέρ τρίτων. Ο Φόρος προστιθέμενης αξίας (Φ.Π.Α.) βαρύνει τον εργοδότη του έργου.

**Άρθρο 11: Λοιπές υποχρεώσεις των συμβαλλομένων**

11.1. Ο ανάδοχος εκτελεί τη σύμβαση, σύμφωνα με τους όρους της, τις ισχύουσες προδιαγραφές και τους κανόνες της επιστήμης και της τέχνης και φέρει την πλήρη ευθύνη για την αρτιότητα του αντικειμένου της παροχής του.

11.2. Ο εργοδότης θα διευκολύνει τον ανάδοχο για την απόκτηση στοιχείων που ο μελετητής κρίνει απαραίτητα (πληροφορίες από υπηρεσίες του ευρύτερου Δημόσιου τομέα). Οι σχετικές δαπάνες για την απόκτηση των παραπάνω πληροφοριών βαρύνουν τον ανάδοχο.

**Άρθρο 12: Εγγυήσεις**

Δεν απαιτείται εγγύηση καλής εκτέλεσης για συμβάσεις αξίας ίσης ή κατώτερης από το ποσό των είκοσι χιλιάδων (20.000) ευρώ, σύμφωνα με το άρθρο 72 του Ν.4412/2016.

**Άρθρο 13: Τόπος διαμονής του αναδόχου**

Ο ανάδοχος έχει την υποχρέωση να δηλώσει στην Υπηρεσία την ακριβή διεύθυνση της κατοικίας του ή των γραφείων του για τη διεξαγωγή της μεταξύ αυτού και της υπηρεσίας αλληλογραφίας.

**Άρθρο 14: Γνώση συνθηκών της μελέτης**

Η έννοια της επίδοσης της προσφοράς του αναδόχου είναι ότι είχε και έλαβε υπόψη του κατά τη σύνταξη αυτής, τις οποιεσδήποτε γενικές και τοπικές συνθήκες της μελέτης που μπορεί να επηρεάσουν το κόστος της μελέτης.

|  |  |
| --- | --- |
| **Βλαχιώτη, 11 / 6 / 2019****Ο Συντάξας****Δερτιλής Παναγιώτης****Μηχ/γος Μηχ/κός** | **ΘΕΩΡΗΘΗΚΕ****Βλαχιώτη, 11 / 6 / 2019****Ο αναπληρωτής Προϊστάμενος****Δ/νσης Περιβάλλοντος,****Υπ. Δόμησης & Τ.Υ.** **Δερτιλής Παναγιώτης****Μηχ/γος Μηχ/κός** |



|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΛΑΚΩΝΙΑΣ****ΔΗΜΟΣ ΕΥΡΩΤΑ****Δ/ΝΣΗ ΠΕΡ/ΝΤΟΣ, ΥΠ. ΔΟΜΗΣΗΣ****ΚΑΙ ΤΕΧΝΙΚΩΝ ΥΠΗΡΕΣΙΩΝ**  | **Μελέτη**: Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου**Αρ. Μελέτης** : 22/2019**CPV:** 71351820-7  (Υπηρεσίες ανίχνευσης υπόγειων υδάτων) |

**ΣΧΕΔΙΟ ΣΥΜΒΑΣΗΣ**

Για την ανάθεση της εκπόνησης της μελέτης :

«Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου».

Έχοντας υπόψη:

1. Ν. 4412/16 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)».
2. Το Π.Δ. 696/1974 “Περί αμοιβών μηχανικών δια σύνταξιν μελετών, επίβλεψιν, παραλαβήν κλπ Συγκοινωνιακών, Υδραυλικών και Κτιριακών Εργων , ως και Τοπογραφικών, Κτηματογραφικών και Χαρτογραφικών Εργασιών και σχετικών τεχνικών προδιαγραφών μελετών” (Α' 301), όπως ισχύει, ως προς το μέρος Β΄ (Προδιαγραφές) και ως συγκριτικό στοιχείο για τη προεκτίμηση αμοιβών μελετών που δεν καλύπτονται από τον Κανονισμό αμοιβών.
3. Το Π.Δ. 3426/2006 «Δημοτικός και Κοινοτικός Κώδικας».
4. Το Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης» (ΦΕΚ 87/Α/7.06.2010).
5. Την Απόφαση Υπουργού Υποδομών και Μεταφορών με αριθ. ΔΝΣγ/32129/ΦΝ 466 (ΦΕΚ 2519/Β/20-7-2017) «Έγκριση Κανονισμού Προεκτιμώμενων Αμοιβών μελετών και παροχής τεχνικών και λοιπών επιστημονικών υπηρεσιών κατά τη διαδικασία της παρ. 8δ του άρθρου 53 του Ν.4412/2016 (Α’ 147)».
6. Την υπ’ αρ. 93/2019 (αριθ. πρωτ. 13336/02-9-2019 - ΑΔΑ: 912ΚΩΡΛ-37Χ) Απόφαση Δημάρχου περί ορισμού αντιδημάρχων και μεταβίβασης αρμοδιοτήτων του, όπως αυτή έχει τροποποιηθεί και ισχύει.
7. Tην αρ. …………….. Απόφαση Δημάρχου περί ανάθεσης της μελέτης.

Σήμερα την …………………. του μηνός ......... 2019 στο Δημοτικό Κατάστημα Σκάλας οι παρακάτω συμβαλλόμενοι:

Αφ’ ενός ο ........................................................................................................., εκπρόσωπος του Δήμου που ονομάζεται στο εξής ΕΡΓΟΔΟΤΗΣ.

Αφ’ ετέρου το γραφείο μελετών .........................................................., με έδρα ......................................., ΑΦΜ ..............., που ονομάζεται στο εξής ΑΝΑΔΟΧΟΣ

συμφωνούν και συναποδέχονται τα παρακάτω:

**Άρθρο 1**

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η σύμβαση αυτή αφορά την Σύνταξη της μελέτης : «Εκπόνηση γεωλογικής μελέτης για ανόρυξη υδρευτικής γεώτρησης στη Τ.Κ. Λαγίου».

Τα ακριβή όρια κάθε παρέμβασης θα καθοριστούν από την εποπτεύουσα τη μελέτη Υπηρεσία με τη σύμφωνη γνώμη του εργοδότη.

Η εκπόνηση της μελέτης θα γίνει σύμφωνα με το Ν.4412/2016 και το Π.Δ. 696/1974, όπως ισχύουν και με τις οδηγίες και κατευθύνσεις που δίνονται από τον εργοδότη από την έναρξη και κατά τη διάρκεια εκπόνησης της μελέτης.

**Άρθρο 2**

**ΣΤΟΙΧΕΙΑ ΤΗΣ ΜΕΛΕΤΗΣ ΚΑΙ ΕΝΑΡΞΗ ΕΡΓΑΣΙΩΝ**

Η παρούσα σύμβαση αποτελεί και πρωτόκολλο εγκατάστασης του Αναδόχου.

Με την υπογραφή της σύμβασης και μέσα σε διάστημα 5 ημερών η Επιβλέπουσα Υπηρεσία με τον Επιβλέποντα Μηχανικό παραδίδει στον ανάδοχο, για την έναρξη της μελέτης ότι στοιχεία διαθέτει όπως χάρτες και υπόβαθρα των περιοχών παρέμβασης που διαθέτει, σε οποιαδήποτε κλίμακα, καθώς και άλλες μελέτες που τυχόν έχουν εκπονηθεί και επηρεάζουν άμεσα ή έμμεσα την περιοχή μελέτης.

Επίσης ο Εργοδότης αναλαμβάνει την υποχρέωση να βοηθήσει για τη διάθεση στον Ανάδοχο άλλων απαραίτητων στοιχείων που βρίσκονται σε άλλες Υπηρεσίες.

**Άρθρο 3**

**ΕΠΙΒΛΕΨΗ ΜΕΛΕΤΗΣ**

Η επίβλεψη της μελέτης γίνει από την Διεύθυνση Περιβάλλοντος, Υπ. Δόμησης και Τεχνικών Υπηρεσιών του Δήμου Ευρώτα.

**Άρθρο 4**

**ΦΑΣΕΙΣ ΕΚΠΟΝΗΣΗΣ ΤΗΣ ΜΕΛΕΤΗΣ – ΠΡΟΘΕΣΜΙΕΣ**

Η μελέτη θα εκπονηθεί σε ένα στάδιο.

Ο συνολικός χρόνος εκπόνησης της παρούσας μελέτης ορίζεται σε ΕΞΗΝΤΑ (60) ημερολογιακές ημέρες.

Τα στοιχεία (σχέδια, περιγραφές κ.λ.π.) σε καμία περίπτωση δεν θα είναι λιγότερα από αυτά που ορίζουν οι τεχνικές προδιαγραφές των αντίστοιχων σταδίων της μελέτης.

Η εντολή έναρξης της πρώτης φάσης ταυτίζεται με την υπογραφή της σύμβασης.

Στον πιο πάνω χρόνο δεν περιλαμβάνονται οι χρόνοι ελέγχου παραλαβής και έγκρισης από την Υπηρεσία.

**Άρθρο 5**

**ΑΜΟΙΒΗ ΜΕΛΕΤΗΣ ΚΑΙ ΤΡΟΠΟΣ ΚΑΤΑΒΟΛΗΣ ΤΗΣ**

Η προεκτιμώμενη αμοιβή της μελέτης ορίζεται στο ποσό των 7.161,73 € με Φ.Π.Α.

Η συμβατική αμοιβή θα καταβληθεί στον ανάδοχο – μελετητή, με έκδοση σχετικής πιστοποίησης από αυτόν, ελεγμένη αρμόδια και θεωρημένη από την Δ/νση Περ/ντος, Υπ. Δόμησης και Τεχνικών Υπηρεσιών του Δήμου και έκδοση χρηματικού εντάλματος από την Οικονομική Υπηρεσία του Δήμου. Ο ανάδοχος συντάσσει λογαριασμό ανακεφαλαιωτικά. Οι πληρωμές στον ανάδοχο ενεργούνται σύμφωνα με τις διατάξεις του άρθρου 187 του Ν.4412/2016.

Η πληρωμή της μελέτης θα γίνει από επιχορηγήσεις των ΟΤΑ για εκτέλεση έργων από τους ΟΤΑ της χώρας για την αντιμετώπιση της λειψυδρίας του Δήμου (5.000,00 €) και από ιδίους πόρους.

Για τις εργασίες που δεν προβλέπονται από τα παραπάνω θα συντάσσονται Π.Κ.Ν.Τ.Μ., σύμφωνα με το άρθρο 186 του Ν.4412/16.

Η καταβολή όλων των αμοιβών γίνεται με αντίστοιχη πιστοποίηση της Επιβλέπουσας Υπηρεσίας.

**Άρθρο 6**

**ΕΓΓΥΗΣΕΙΣ**

Δεν απαιτείται εγγύηση καλής εκτέλεσης για συμβάσεις αξίας ίσης ή κατώτερης από το ποσό των είκοσι χιλιάδων (20.000) ευρώ, σύμφωνα με το άρθρο 72 του Ν.4412/2016.

**Άρθρο 7**

**ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ ΕΡΓΟΔΟΤΗ**

Με την υπογραφή της σύμβασης και μέσα σε διάστημα 5 ημερών δίνονται στον Ανάδοχο από την Επιβλέπουσα Υπηρεσία τα στοιχεία που αναφέρονται στην παράγραφο 2 του άρθρου 2 της παρούσας σύμβασης.

Επίσης η Επιβλέπουσα Υπηρεσία θα βοηθήσει τον Ανάδοχο για την απόκτηση στοιχείων που βρίσκονται σε άλλες υπηρεσίες και φορείς.

Ο εργοδότης διατηρεί το δικαίωμα να διακόψει τη σύμβαση μετά το τέλος οποιασδήποτε φάσης ή σταδίου μελέτης, σύμφωνα με το άρθρο 192 του Ν.4412/16, χωρίς να υποχρεούται να αποζημιώσει τον Ανάδοχο για τις υπολειπόμενες εργασίες.

**Άρθρο 8**

**Υποχρεώσεις αναδόχου – παράδοση και παραλαβή μελέτης**

Ο ανάδοχος εκτελεί τη σύμβαση, σύμφωνα με τους όρους της, τις ισχύουσες προδιαγραφές και τους κανόνες της επιστήμης και της τέχνης και φέρει την πλήρη ευθύνη για την αρτιότητα του αντικειμένου της παροχής του.

Οποιαδήποτε επέκταση, συμπλήρωση ή τροποποίηση της μελέτης ή της Σύμβασης θα ενεργείται σύμφωνα με τις διατάξεις του άρθρου 186 του Ν.4412/2016.

Η υποβολή των φάσεων της μελέτης θα γίνεται με έγγραφο του Αναδόχου στο Πρωτόκολλο της Επιβλέπουσας Υπηρεσίας. Ο Ανάδοχος υποβάλλει τα σχέδια και τα τεύχη κάθε φάσης σε 6 αντίτυπα καθώς και σε ηλεκτρονική μορφή. O Εργοδότης μπορεί να ζητήσει τα παραπάνω στοιχεία και σε PDF ή άλλη μορφή.

Σε περίπτωση που ο εργοδότης δεν αποδεχθεί τη μελέτη, διατυπώνει εγγράφως τις παρατηρήσεις του για τυχόν παραλείψεις της μελέτης. Στην περίπτωση αυτή ο μελετητής οφείλει να συμπληρώσει τη μελέτη του χωρίς πρόσθετη αμοιβή ή παράταση σε διάστημα που θα ορίσει ο εργοδότης στο παραπάνω έγγραφο.

**Άρθρο 9**

**Τελική διάταξη**

Η παρούσα σύμβαση συντάχθηκε σε τρία αντίτυπα.

Μετά από την ανάγνωση και υπογραφή της παρούσας σύμβασης από τους συμβαλλόμενους έλαβαν δυο αντίτυπα ο Εργοδότης και ένα ο Ανάδοχος.

**Ο ΔΗΜΑΡΧΟΣ Ο ΑΝΑΔΟΧΟΣ**

|  |  |
| --- | --- |
| **Βλαχιώτη, 11 / 6 /2019****Ο Συντάξας****Δερτιλής Παναγιώτης****Μηχ/γος Μηχ/κός** | **ΘΕΩΡΗΘΗΚΕ****Βλαχιώτη, 11 / 6 / 2019****Ο αναπληρωτής Προϊστάμενος****Δ/νσης Περιβάλλοντος,****Υπ. Δόμησης & Τ.Υ.** **Δερτιλής Παναγιώτης****Μηχ/γος Μηχ/κός** |